Държавен вестник, бр. 52, 2007 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  52
(6) Когато емитентът не е длъжен да изгот-
вя консолидиран финансов отчет по ал. 5, оди-
тираният финансов отчет се изготвя в съответ-
ствие с националното законодателство на дър-
жавата членка по неговото седалище.
(7) Годишният доклад за дейността трябва
да включва освен информацията по Закона за
счетоводството и информация за:
1. изпълнението на програмата за прилага-
не на международно признатите стандарти за
добро корпоративно управление по ал. 4, т. 3, а
когато такава програма не е налице—за причи-
ните, поради които не е била изготвена, както
и за съответствието на дейността на управител-
ните и контролните органи на емитента през
изтеклата година с тези стандарти;
2. причините, поради които дейността на
управителните и контролните органи на еми-
тента не е била в съответствие с програмата,
съответно със стандартите по т. 1, ако такова
несъответствие е налице;
3. мерките, които се предприемат за преодо-
ляване на причините по т. 2, и за изпълнение на
програмата за добро корпоративно управление;
4. преоценка на програмата и предложения
за нейната промяна с цел подобряване прилага-
нето на стандартите за добро корпоративно
управление в дружеството;
5. друга информация, определена с наредба.
Чл. 100о. (1) Емитентът е длъжен да разкри-
ва публично тримесечен финансов отчет за дей-
ността си в срок до 30 дни от края на всяко
тримесечие.
(2) Емитентът, който изготвя консолидиран
годишен финансов отчет, е длъжен да разкрива
публично тримесечен консолидиран финансов
отчет за дейността си в срок до 60 дни от края
на всяко тримесечие.
(3) Емитентът е длъжен да осигури триме-
сечния финансов отчет и тримесечния консо-
лидиран финансов отчет за дейността да оста-
нат на разположение на обществеността за пе-
риод не по-кратък от 5 години.
(4) Тримесечният финансов отчет за дейност-
та съдържа:
1. комплект финансови отчети;
2. междинен доклад за дейността, съдържащ
информация за важни събития, настъпили през
тримесечието и с натрупване от началото на фи-
нансовата година до края на съответното триме-
сечие, и за тяхното влияние върху резултатите
във финансовия отчет, както и описание на ос-
новните рискове и несигурности, пред които е
изправен емитентът през останалата част от
финансовата година; за емитентите на акции док-
ладът трябва да съдържа информация за сключе-
ните големи сделки между свързани лица, чието
минимално съдържание се определя с наредба;
3. декларации от отговорните в рамките на
емитента лица с посочване на техните имена и
функции, удостоверяващи, че доколкото им е
известно:
а) комплектът финансови отчети, съставе-
ни съгласно приложимите счетоводни стандар-
ти, отразяват вярно и честно информацията за
активите и пасивите, финансовото състояние и
печалбата или загубата на емитента или на
дружествата, включени в консолидацията;
б) междинният доклад за дейността съдър-
жа достоверен преглед на информацията по т. 2;
4. друга информация, определена с наредба.
(5) Когато емитентът е задължен да изготвя
консолидиран финансов отчет, консолидирани-
ят тримесечен финансов отчет за дейността е
със съдържанието по ал. 4, като финансовият
отчет се изготвя съгласно Международните
счетоводни стандарти, приложими за изготвя-
не на междинни отчети.
(6) Когато емитентът не е длъжен да изгот-
вя междинен консолидиран финансов отчет по
ал. 5, комплектът финансови отчети, в случаи-
те когато не е изготвен съгласно Международ-
ните счетоводни стандарти, трябва да съдържа
най-малко съкратен баланс, съкратен отчет за
доходите и подбрани пояснителни приложения,
чието съдържание се определя с наредба. При
изготвянето на съкратения баланс и на съкра-
тения отчет за доходите се прилагат същите
принципи за признаване и отчитане, прилагани
при изготвянето на годишния финансов отчет.
(7) Ако междинният финансов отчет е бил
заверен от регистриран одитор или му e извър-
шен одиторски преглед при условия и със съдър-
жание, определени с наредба, одиторският док-
лад, съответно резултатите от прегледа, се пре-
доставят на разположение на обществеността
заедно с финансовия отчет. Ако финансовият
отчет не е заверен или не му е извършен преглед,
емитентът посочва това обстоятелство.
Чл. 100п. (1) Изискванията по чл. 100н и 100о
не се прилагат за емитенти от трета държава, ако
комисията прецени, че законодателството на
съответната държава урежда изисквания, екви-
валентни на изискванията по този закон и акто-
вете по прилагането му. Условията, при които
комисията може да смята, че изискванията на
законодателството на третата държава са екви-
валентни на изискванията по този закон и акто-
вете по прилагането му, се определят с наредба.
(2) Информацията, която лицата по ал. 1 са
длъжни да разкриват съгласно националното
си законодателство, се разкрива при условията
и по реда на чл. 100т и 100ф.
(3) Лицата по ал. 1 са длъжни да разкриват
при условията и по реда на чл. 100т и 100ф и
информацията, която разкриват съгласно нацио-
налното си законодателство, включително ко-
гато не е регулирана, но би могла да е от значе-
ние за обществеността в държавите членки.
(4) Комисията публикува на страницата си в
интернет списък на държавите, за които смята,
че законодателствата им уреждат изисквания,
еквивалентни на изискванията по този закон и
актовете по прилагането му.